REGLAMENT INTERN DE L'ESCOLA UNIVERSITÀRIA DE TREBALL SOCIAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/479)
  + [Valencià](/va/acuerdo/479)






Selector de idioma

Leer

* [Español](/es/acuerdo/479)
* [Valencià](/va/acuerdo/479)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT INTERN DE L'ESCOLA UNIVERSITÀRIA DE TREBALL SOCIAL[Butlletí Oficial Universitat d'Alacant](/ca/Publicacion)
=====================================================================================================================

Secretaria General

Butlletí Oficial Universitat d'Alacant





REGLAMENT INTERN DE L'ESCOLA UNIVERSITÀRIA DE TREBALL SOCIAL

Data d'aprovació
:   22/12/2006

Data de publicació
:   10/01/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=479.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/479)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/479)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT INTERN DE L'ESCOLA UNIVERSITÀRIA DE TREBALL SOCIAL&url=https://www.boua.ua.es/va/acuerdo/479)

**Títol:** REGLAMENT INTERN DE L'ESCOLA UNIVERSITÀRIA DE TREBALL SOCIAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 22 de desembre de 2006

REGLAMENT INTERN DE L’ESCOLA UNIVERSITÀRIA DE TREBALL SOCIAL  
   
   
 TÍTOL PRELIMINAR: DE L’ESCOLA UNIVERSITÀRIA DE TREBALL SOCIAL DE LA UNIVERSITAT D’ALACANT  
   
   
 Article 1. Naturalesa  
   
 L’Escola Universitària de Treball Social és un centre docent integrat en la Universitat d’Alacant, la seu de la qual radica en el campus d’aquesta Universitat. L’Escola Universitària de Treball Social és el centre encarregat del control, la coordinació i la gestió, acadèmica i administrativa dels ensenyaments que permeten obtenir els títols de caràcter oficial i validesa en tot el territori nacional en Treball Social, i també d’altres títols, graus acadèmics i currículums que puguen establir-se relacionats amb les activitats docents i d’investigació en l’àmbit dels ensenyaments la impartició dels quals s’atribuïsca a aquesta Escola.   
   
 Article 2. Competències  
   
 Són competències del centre:  
   
 a) Elaborar i coordinar els plans d’estudi de les diverses titulacions, i també el seguiment i revisió d’aquests.  
 b) Proposar la implantació de nous ensenyaments i titulacions.  
 c) Impulsar la normalització lingüística del valencià en el desenvolupament de les seues titulacions.  
 d) Promoure i desenvolupar processos de qualitat en la docència i participar en l’avaluació de les activitats del personal docent i d’administració i serveis adscrit al centre.  
 e) Organitzar i coordinar els serveis i les instal¿lacions necessaris per al desenvolupament de l’activitat docent i acadèmica dels ensenyaments i titulacions vinculats al centre.  
 f) Supervisar el funcionament general dels ensenyaments i el compliment de les obligacions docents del professorat.  
 g) Promoure i organitzar activitats d’extensió universitària.  
 h) Gestionar les matrícules, expedients, trasllats i certificats acadèmics de l’alumnat, i les propostes de convalidació i altres actuacions similars de gestió acadèmica.   
 i) Organitzar i desenvolupar les proves de selecció del seu alumnat, en els casos en què corresponga segons la normativa en vigor.  
 j) Organitzar i proposar la plantilla de personal d’administració i serveis, en els termes de la programació pròpia de la Universitat.  
 k) Administrar els pressupostos i gestionar els mitjans materials de conformitat amb la planificació econòmica i comptable de la Universitat.  
 l) Impulsar la col¿laboració amb entitats públiques i privades en els objectius que li són propis.  
 m) Cooperar amb els altres òrgans de la Universitat en la realització de les seues funcions.  
 n) Formar professionals que puguen incidir en la societat, per a tractar d’aconseguir la disminució i/o eliminació de situacions problemàtiques, i també la promoció dels recursos socials necessaris per a millorar la qualitat de vida i el benestar social.  
 o) Qualsevol altra comesa assignada per les lleis, l’Estatut de la Universitat i altres normes d’aplicació.  
   
 Article 3. Composició   
   
 1. Són membres de l’Escola:   
 a)    El personal docent i investigador adscrit  
 b)    Els becaris d’investigació adscrits  
 c)    L’alumnat matriculat en les titulacions adscrites a l’Escola  
 d)    El personal d’administració i serveis adscrit  
   
 2. El personal docent i investigador, els becaris d’investigació i el personal d’administració i serveis només podran estar adscrits a una facultat o escola.  
   
   
 TÍTOL I: GOVERN I REPRESENTACIÓ DE L’ESCOLA  
   
 Capítol I. Disposicions generals  
   
 Article 4. Òrgans de govern i representació   
   
 1.    Els òrgans de govern i representació de l’Escola són el Claustre i la Junta d’Escola, com a òrgans col¿legiats, i com a òrgans unipersonals, els titulars de la Direcció, les subdireccions, en el nombre que s’establisca, i la Secretaria.   
 2.    El funcionament general dels òrgans col¿legiats, excepte previsió específica d’aquest reglament, serà el que preveu l’Estatut de la Universitat d’Alacant.  
   
   
 Secció 1a. Normes electorals   
   
 Article 5. Dret de sufragi i cossos electorals  
   
 1.    L’elecció dels representants es farà per sufragi universal, lliure, igual, directe i secret, necessàriament dins del període lectiu i sense que puguen coincidir amb els terminis de convocatòria dels exàmens ordinaris.   
 2.    El sufragi és un dret personal i indelegable, sense que siga admissible el vot per correu ni el vot anticipat en els processos electorals objecte d’aquest reglament.  
 3.    Serà inelegible el defensor universitari i els membres que formen part de la Junta Electoral de centre.  
 4.    Els membres electius seran triats per els següents cossos electorals i entre ells mateixos:  
 a)    El professorat funcionari no doctor, contractat doctor i professor col¿laborador.  
 b)    Els ajudants, ajudants doctors, becaris i personal investigador.  
 c)    Professorat associat, emèrit i visitant.  
 d)    Els estudiants matriculats en el centre.  
 e)    El personal d’administració i serveis.  
 5.    Cap persona podrà exercir el dret de sufragi actiu i passiu en més d’un cos. Aquells electors que pertanguen a més d’un hauran de comunicar a la Junta Electoral de l’Escola, en el termini màxim de tres dies lectius comptadors des de la data de publicació dels censos, l’adscripció a aquell en el qual vulguen exercir el seu dret de sufragi. En un altre cas, la Junta Electoral d’Escola, d’ofici, adscriurà l’elector al cos menys nombrós d’entre els quals forme part.  
   
 Article 6. Competències de la Junta Electoral d’Escola  
   
 1.    La Junta electoral de l’Escola, que té com a finalitat garantir la transparència, l’objectivitat i la imparcialitat del procés electoral, i també el principi d’igualtat, té les competències següents:  
 a)    Publicar el cens d’electors i determinar, si escau, els representants que correspon triar en cada col¿lectiu, i aprovar el cens electoral definitiu.  
 b)    Proclamar les candidatures.  
 c)    Autoritzar la publicitat electoral.  
 d)    Aprovar els models d’actes i documents necessaris per al conjunt del procés electoral.  
 e)    Proclamar els candidats electes i expedir les credencials acreditatives.  
 f)    Comprovar la concurrència de causes d’inelegibilitat i d’exclusió dels candidats.  
 g)    Establir les meses electorals i la seua composició, d’acord amb el que disposa aquesta norma.  
 h)    Vetlar pel procés de designació dels integrants de les meses electorals.   
 i)    Resoldre les reclamacions que se li dirigisquen amb ocasió del desenvolupament del procés electoral.  
 j)    Interpretar i aplicar la normativa electoral i qualsevol altra que se’n derive que pertoque per al desenvolupament adequat dels procediments electorals.  
 k)    Les altres funcions que li atribuïsca la normativa electoral aplicable.  
 2. La Junta Electoral de l’Escola tindrà la seu en la Direcció del centre, on es remetran les consultes i reclamacions dirigides a aquella.  
 3. La Junta Electoral de l’Escola estarà constituïda durant la totalitat de les jornades electorals, i rebrà les actes després de l’escrutini dut a terme per les diferents meses electorals, i disposarà dels mitjans materials i personals necessaris per al normal compliment de les seues funcions.  
 Article 7. Composició de la Junta Electoral de l’Escola   
 1. La Junta Electoral de l’Escola estarà composta per:  
 a) Dos membres a temps complet del professorat que pertanga als cossos docents universitaris  
 b) Dos estudiants  
 c) Dos membres a temps complet del personal d’administració i serveis.  
 2. Actuarà de president el professor de més categoria entre els designats i, dins d’aquests, el de més antiguitat en el grau, i en cas d’empat, el de més edat; i de secretari actuarà el membre que la Junta Electoral designe.  
 3. Els components, titulars i suplents, aquests últims en el mateix nombre que els primers, seran designats per sorteig públic convocat a aquest efecte per la Direcció del centre. Quedaran exclosos del sorteig el director del centre i els membres de la Junta Electoral de la Universitat.   
 4. La condició de membre de la Junta Electoral de l’Escola constitueix un deure, i la renovació tindrà lloc, en tot cas, abans de l’obertura del procés d’elecció ordinària del nou Claustre o Junta d’Escola.  
 5. Els qui, per compliment del seu mandat cessen com a membres de la Junta Electoral de l’Escola, tindran dret a ser exclosos dels sortejos corresponents als dos mandats següents, sempre que ho sol¿liciten expressament davant la Secretaria de l’Escola almenys amb quinze dies d’antelació a la finalització del seu mandat.  
 Article 8. Convocatòria i acords  
 1. El president convocarà la Junta Electoral de l’Escola en els casos i d’acord amb les previsions contingudes en aquest Reglament.   
 2. Els acords s’adopten per majoria simple, i perquè siguen vàlids és necessària, almenys, la presència del president, del secretari i de dos dels seus membres. En cas d’empat, dirimirà el vot del president.  
 3. El règim jurídic i funcionament de la Junta Electoral s’ajustarà en qualsevol cas d’acord amb el que disposa l’article 99 i següents de l’Estatut de la Universitat.   
 Article 9. Publicitat dels acords  
 Els acords de la Junta Electoral de l’Escola que hagen de ser difosos ho seran a través dels taulers d’anuncis de la Direcció del centre, i també a través de la pàgina web del centre.   
 Article 10. Recursos  
 Contra els acords de la Junta Electoral de centre es pot interposar recurs davant la Junta Electoral de la Universitat.   
 Article 11. Meses electorals: determinació  
 1. Per a cada procés electoral es constituiran les corresponents meses en els termes que estableix aquest Reglament.  
 2. La votació es portarà a terme davant la mesa electoral corresponent de la circunscripció. La Junta Electoral de l’Escola establirà el nombre i la ubicació de les meses electorals, i també el col¿lectiu d’electors que corresponga a cadascuna d’aquestes.   
 Article 12. Meses electorals: composició  
 1. Els membres de la mesa electoral seran designats entre els qui no concórreguen com a candidats a les eleccions corresponents, per sorteig públic presidit per la Direcció del centre dut a terme per la Junta Electoral. La Direcció del centre notificarà als designats la condició de membre de la mesa electoral, i els advertirà que això constitueix un deure. Quedaran exclosos dels sortejos corresponents els membres de la Junta Electoral de Centre, de la Junta Electoral de la Universitat i de l’equip directiu del centre.   
 2. Les meses electorals estaran compostes per tres membres de la comunitat universitària designats conformement a l’apartat anterior. El sorteig dels tres membres, titulars i suplents s’efectuarà tenint en compte els col¿lectius següents:  
 a) Un entre els funcionaris dels cossos docents universitaris, que actuarà de president de la mesa  
 b) Un entre els estudiants  
 c) Un entre el personal d’administració i serveis, que actuarà de secretari  
 3. La Junta Electoral de centre comunicarà a la Direcció de centre el nombre i condició de les persones que hagen de ser designades en els corresponents sortejos. A aquest efecte, la Junta Electoral de centre podrà variar la composició quan hi haja impossibilitat manifesta de triar membres de la mesa electoral entre els integrants d’un determinat col¿lectiu.   
 Article 13. Meses electorals: funcionament  
 1. Les meses electorals adoptaran els seus acords per majoria, i decidirà en cas d’empat el vot del president.  
 2. Les reclamacions que es formulen contra els acords de les meses electorals seran resoltes per la Junta Electoral en els termes establits en aquest Reglament.  
 Article 14. Apoderats i interventors  
 Les persones candidates i les candidatures regulades per aquest reglament podran designar apoderats i interventors en els termes establits en el Reglament electoral de la Universitat.  
 Article 15. Convocatòria i calendari electoral  
 1. Correspon al Claustre d’Escola, amb una antelació mínima d’un mes a la data d’expiració del mandat del qual tracta la renovació, fer pública la convocatòria d’eleccions, fixant-hi la data de celebració i el termini de presentació de candidatures.   
 2. La convocatòria d’eleccions haurà d’indicar, almenys, les següents dates i terminis del calendari electoral:  
 a) Data d’exposició pública del cens electoral  
 b) Termini de presentació de reclamacions contra el cens  
 c) Termini per a la resolució de les reclamacions contra el cens  
 d) Data de publicació del cens definitiu  
 e) Termini de presentació de candidatures  
 f) Data de proclamació provisional de candidats  
 g) Termini de presentació de reclamacions contra l’acte de proclamació provisional de candidats.  
 h) Termini per a la resolució de les reclamacions contra l’acte de proclamació provisional de candidats  
 i) Data de proclamació definitiva de candidats  
 j) Data del sorteig per a la designació dels membres de les meses electorals  
 k) Termini de la campanya electoral  
 l) Data de la jornada de votació  
 m) Data de les votacions en segona volta, si escau  
 n) Data de proclamació provisional del candidat electe  
 o) Termini de presentació de reclamacions contra l’acte de proclamació provisional de candidat electe  
 p) Termini per a la resolució de les reclamacions contra l’acte de proclamació provisional de candidat electe  
 q) Data de proclamació definitiva de candidat electe  
 Article 16. Presentació de documentació  
 1. La presentació de candidatures i de qualsevol altre document o reclamació relatius al procés electoral es farà davant la Junta Electoral de centre.  
 1.    La presentació dels documents previstos en l’apartat anterior es farà a través dels models normalitzats que amb aquest objectiu aprove la Junta Electoral de centre.  
 Article 17. Publicació i difusió del cens electoral  
 1. La Junta Electoral de centre haurà de publicar les llistes provisionals del cens electoral. Aquesta publicació es farà respectant la normativa de protecció de dades de caràcter personal.  
 2. El cens electoral podrà ser impugnat davant la Junta Electoral d’Escola durant el període d’exposició pública que, en cap cas, ha de ser inferior a cinc dies lectius. Així mateix, en el termini màxim de deu dies lectius des de la publicació, la Junta Electoral d’Escola publicarà el cens electoral definitiu.  
 Article 18. Presentació de candidatures  
 1. Els candidats al Claustre de centre podran presentar les candidatures aïlladament o agrupats en llistes. En tot cas, la sol¿licitud haurà de presentar-se en el model normalitzat que a aquest efecte aprovarà la Junta Electoral de Centre.  
 2. La sol¿licitud ha de contenir:  
 a) Nom, cognoms i DNI/NIE dels sol¿licitants i el cos al qual pertany; es podrà indicar en la sol¿licitud la denominació i, si escau, la sigla o anagrama que identifique l’agrupació, i no s’admetran denominacions, sigles o anagrames que induïsquen a confusió amb les altres que hagen presentat la seua sol¿licitud anteriorment, ni amb les de la Universitat d’Alacant.  
 b) Declaració individual d’acceptació de la candidatura i de la concurrència dels requisits d’elegibilitat.  
 c) La signatura de tots els sol¿licitants.  
 3. Les candidatures podran presentar-se en el termini de cinc dies lectius comptadors des del dia següent al de la publicació de les llistes definitives del cens electoral.  
 4. La Junta Electoral de centre requerirà els sol¿licitants perquè, si escau, resolguen errors o completen la documentació presentada. Si no ho fan en el termini que la Junta Electoral d’Escola atorgue, que no podrà ser superior a quatre dies lectius, la candidatura no podrà ser admesa. Una vegada finalitzat aquest termini, la Junta Electoral d’Escola proclamarà els candidats d’acord amb el que disposa l’article següent.  
 Article 19. Proclamació de candidatures  
 1. La Junta Electoral d’Escola, una vegada comprovades les condicions d’elegibilitat dels sol¿licitants, proclamarà provisionalment les candidatures en un termini que no podrà excedir els cinc dies lectius comptadors des de la finalització del termini de presentació de candidatures.  
 2. La Junta Electoral d’Escola publicarà la llista provisional de candidatures en els taulers d’anuncis del centre i en la seua pàgina web. Les reclamacions contra aquestes llistes hauran de presentar-se dins dels tres dies lectius següents al de la publicació. El termini per a resoldre les reclamacions serà de dos dies lectius, conformement al calendari electoral.  
 3. Una vegada resoltes les possibles reclamacions que s’hagen presentat, la Junta Electoral d’Escola farà immediatament a la proclamació definitiva de candidatures. La llista definitiva de candidatures es farà pública en els mateixos termes que preveu l’apartat anterior.  
 Article 20. Constitució de les meses electorals  
 1. Els membres de les meses electorals, titulars i suplents, es reuniran una hora abans de l’inici de la votació a fi de constituir-les i, si escau, rebre les credencials dels interventors. Si aquests últims es presenten després de la constitució de la mesa, no en podran formar part.   
 2. Els suplents substituiran els titulars respectius en cas de absència d’aquests.   
 3. Si, per incompareixença d’alguns membres d’una mesa no és possible la constitució, els qui es troben presents ho posaran, immediatament, en coneixement de la Junta Electoral de centre, que podrà designar lliurement les persones més idònies per a garantir el bon desenvolupament de l’elecció, o encomanar aquesta designació al màxim responsable de la Direcció del centre.   
 4. La Junta Electoral de l’Escola facilitarà els censos corresponents a les meses electorals.   
 Article 21. Paperetes de vot i sobres electorals  
 El model oficial de sobres i paperetes electorals serà el que determine la Junta Electoral de centre, que n’assegurarà la disponibilitat per a l’exercici del dret de sufragi.  
 Article 22. Desenvolupament de la votació  
 1. El dia de la votació, la jornada electoral s’iniciarà a les 10 h i continuarà sense interrupció fins a les 19 h.   
 2. Quan el president de la mesa electoral advertisca l’absència de paperetes haurà de comunicar-ho immediatament a la Junta Electoral de l’Escola perquè siguen reposades. De la mateixa manera, el president de la mesa electoral, quan hi haja problemes per a garantir el dret al vot, adoptarà les mesures necessàries i, entre d’altres, podrà prolongar la sessió de votació, amb l’autorització prèvia de la Junta Electoral, i farà constar aquestes circumstàncies i mesures en l’acta de la sessió i escrutini.    
 3. Els electors s’identificaran per a l’exercici del dret al vot presentant l’original del DNI, passaport, document oficial amb el número d’identificació de l’estranger (NIE), permís de conduir o la targeta d’identificació universitària (TIU).   
 4. Una vegada identificat l’elector, la mesa en comprovarà la inclusió en el cens corresponent. Si l’elector no figurara per error en el cens que es troba en poder de la mesa electoral, només podrà exercir el dret a votar si presenta una certificació censal que li expedirà la Junta Electoral de l’Escola.   
 5. Una vegada comprovada la identitat de l’elector i el seu dret a votar en la mesa, aquest lliurarà al president el sobre de la votació, el qual l’introduirà en l’urna que pertoque. Només els electors que, per motius físics, estiguen impedits per a arreplegar la papereta, col¿locar-la dins del sobre i lliurar-la al president de la mesa, poden servir-se per a aquestes operacions d’una persona de la seua confiança, sempre en la presència de l’elector.  
 6. El president de la mesa té, dins del local electoral, autoritat exclusiva per a conservar l’ordre i assegurar la llibertat dels electors.   
 7. El president de la mesa ha d’evitar qualsevol acte de propaganda en el local electoral i els voltants. No obstant això, els interventors de les candidatures poden mostrar emblemes i adhesius de la candidatura que representen, sense que això puga entendre’s com a propaganda electoral.  
 Article 23. Escrutini  
 1. Una vegada acabada la votació, tot seguit començarà l’escrutini, que serà públic.   
 2. Tots els membres de la mesa electoral han d’estar presents durant l’escrutini.   
 3. Són vots nuls els emesos:   
 a) En sobre o paperetes diferents del model oficial.   
 b) En papereta sense sobre.   
 c) En paperetes en les quals s’haja modificat, afegit o ratllat el nom dels candidats compresos i s’haja alterat l’ordre de col¿locació o qualsevol altra modificació.   
 d) Els vots emesos en paperetes en les quals s’hagen assenyalat més candidats dels que corresponga.   
 e) En sobre que continga més d’una papereta amb diferents candidats assenyalats.  
 4. Són vots blancs els emesos:   
 a) En sobre sense papereta.   
 b) En paperetes que no continguen indicació a favor de cap dels candidats.   
 Article 24. Acta electoral  
 1. Una vegada finalitzat el recompte, el president de la mesa preguntarà si hi ha alguna protesta a fer contra l’escrutini. Les protestes es resoldran per majoria dels membres de la mesa, i el vot del president dirimirà en cas d’empat.   
 2. Immediatament, el president anunciarà en veu alta el resultat de la votació, especificant per a cada col¿lectiu el nombre de votants i el de vots nuls, blancs i els obtinguts per cada candidat.   
 3. Els resultats del recompte, les reclamacions i protestes formulades i les resolucions de la mesa sobre aquestes es reflectiran en l’acta de la sessió i escrutini.   
 4. Una còpia de l’acta es lliurarà als interventors o als candidats que ho sol¿liciten i una altra es col¿locarà en la part exterior del local electoral   
 5. Les paperetes a les quals s’haja negat validesa o hagen sigut objecte d’alguna reclamació, hauran d’unir-se a l’acta de la sessió i escrutini, per a lliurar-les a la Junta Electoral de l’Escola. La resta de paperetes extretes de les urnes per a fer el recompte es dipositaran, així mateix, en la Junta Electoral de l’Escola perquè, quan pertoque , siguen destruïdes.   
 Article 25. Publicació de resultats provisionals  
 Dins de les vint-i-quatre hores següents al tancament de les urnes, la Junta Electoral de l’Escola, en vista de les actes electorals remeses per les taules, proclamarà provisionalment els resultats de les eleccions, i els publicarà en els taulers d’anuncis del Centre i en la seua pàgina web.  
 Article 26. Reclamacions, proclamació definitiva de resultats   
 1. Una vegada feta la proclamació provisional de resultats, dins dels dos dies lectius següents, podran presentar-se reclamacions davant la Junta Electoral de l’Escola.  
 2. La Junta Electoral de l’Escola resoldrà les reclamacions en el termini màxim de dos dies lectius i proclamarà de manera definitiva els elegits.   
 Article 27. Arxiu i custòdia de documentació electoral  
 Després de finalitzat el procés electoral, la Junta Electoral de l’Escola remetrà a la Secretaria de centre tota la documentació que se’n derive per arxivar-la i custodiar-la.  
 Capítol II. El Claustre d’Escola  
 Article 28. Naturalesa i competències  
 El Claustre d’Escola és l’òrgan encarregat de triar i remoure, si escau, el director, i també de triar, entre els seus membres, els representants en la Junta d’Escola.  
 Article 29. Composició  
 1. El Claustre d’Escola estarà compost per:  
 a) El director, que serà el president.  
 b) El secretari del centre, que ho serà del Claustre.  
 c) Tot el professorat doctor dels cossos docents universitaris adscrit al centre que es trobe en servei actiu i efectiu, que constituirà el 51 per 100 del Claustre.  
 d) Una representació dels estudiants matriculats en el centre, elegits per ells i entre ells mateixos, que constituirà el 26 per 100.  
 e) Una representació del personal d’administració i serveis, elegits per ells i entre ells mateixos, que constituirà el 12 per 100.  
 f) Una representació del professorat funcionari no doctor, contractats doctors i professors col¿laboradors, elegits per ells i entre ells mateixos, que constituirà el 8 per 100.  
 g) Una representació dels ajudants, ajudants doctors, becaris i personal investigador, elegits per ells i entre ells mateixos, que constituirà el 2 per 100.  
 h) Una representació dels associats, emèrits i visitants, elegits per ells i entre ells mateixos, que constituirà l’1 per 100.  
 Article 30. Renovació  
 1. El Claustre d’Escola, en la seua part electiva, es renovarà cada quatre anys, llevat de la representació dels estudiants, que es renovarà cada dos anys.  
 2. Les vacants que es produïsquen es cobriran pel candidat més votat que no haja sigut elegit de la llista del col¿lectiu corresponent, sempre que reunisca els requisits per a ser membre del Claustre. Quan no siga possible cobrir les vacants a través d’aquest sistema, el director convocarà les oportunes eleccions parcials. En qualsevol cas, el mandat d’aquests representants conclourà amb el del col¿lectiu de què es tracte.  
 Article 31. Pèrdua de la condició de claustral  
 La condició de claustral es perd:  
 a)    Per deixar de pertànyer a l’Escola Universitària de Treball Social  
 b)    Per deixar de formar part del col¿lectiu pel qual va resultar elegit  
 c)    Per expiració del mandat  
 d)    A petició pròpia  
 Article 32. Determinació del nombre de representants que s’han d’elegir per al Claustre  
 1. Els membres electes del Claustre d’Escola constitueixen un 49 per 100 del total de membres d’aquest; el nombre de membres electes depén del nombre de membres nats, segons el que estableix l’article 78 de l’Estatut de la Universitat d’Alacant, d’acord amb la distribució següent:  
 a) 26 per 100 elegit pels estudiants matriculats en el Centre i entre ells mateixos.  
 b) 12 per 100 elegit pel personal d’administració i serveis i entre ells mateixos.  
 c) 8 per 100 elegit pel professorat funcionari no doctor, contractats doctors i professors col¿laboradors i entre ells mateixos.  
 d) 2 per 100 elegit pels ajudants, ajudants doctors, becaris i personal investigador i entre ells.  
 e) 1 per 100 elegit pels associats, emèrits i visitants i entre ells mateixos.  
 2. La Junta Electoral de Centre determinarà el nombre de representants del Claustre a elegir de manera directament proporcional, i es garantirà en tot cas almenys un representant per cada col¿lectiu. Les fraccions iguals o superiors a 0,50 que resulten del càlcul de proporcionalitat es corregeixen por excés, i les inferiors, per defecte.  
 Article 33. Nombre de candidats que s’han de votar  
 Cada elector només podrà incloure en la seua papereta de vot un nombre de candidats igual o inferior al 70 per 100 dels representants a elegir en el seu col¿lectiu, llevat d’aquells col¿lectius que únicament hagen d’elegir un representant.  
 Article 34. Proclamació dels membres electes del Claustre   
 1. En el termini assenyalat en el calendari electoral, la Junta electoral de Centre efectuarà la proclamació provisional de membres electes del Claustre i resoldrà les reclamacions que, si escau, es presenten contra aquesta.  
 2. Seran proclamats claustrals els candidats que hagen obtingut un major nombre de vots en el seu cos electoral.  
 3. Quan dos o més candidats obtinguen el mateix nombre de vots, la Junta Electoral farà un sorteig per a decidir-ne la proclamació.    
 Capítol III. La Junta d’Escola  
 Article 35. Naturalesa   
 La Junta d’Escola és l’òrgan de govern de l’Escola Universitària de Treball Social al qual correspon adoptar les decisions bàsiques que afecten l’activitat docent i administrativa de cada centre, i també les decisions normatives internes.  
 Article 36. Composició, elecció i renovació  
 1.    La Junta d’Escola estarà composta pels membres següents:  
 a) Membres nats:  
 - El director, que la presidirà.  
 - El secretari del centre, que ho serà també de la Junta.  
 - Els directors dels departaments adscrits al centre.  
 - El delegat dels estudiants, de la delegació d’alumnes del centre.  
 - El responsable directe dels serveis d’administració del centre.  
 b) 10 membres designats pel director.  
 c) Entre un mínim de 20 membres i un màxim de 50 membres, d’acord amb el que establisca el Claustre de centre, elegits pels membres d’aquest Claustre i entre ells mateixos, respectant la representació dels diferents col¿lectius en els claustres de centre.  
 2. El mandat de la Junta d’Escola coincidirà amb el mandat del Claustre de centre.  
 3. En la sessió constitutiva del Claustre de centre s’elegiran els representants dels diferents col¿lectius de la Junta, d’acord amb les normes establides en l’Estatut de la Universitat i les que aprove el Claustre de centre. En el supòsit de la representació dels estudiants, el Claustre els elegirà cada dos anys.  
 Article 37. Constitució de la Junta d’Escola  
 En el termini màxim de 15 dies lectius des de l’elecció dels membres electes de la Junta d’Escola, aquesta es constituirà.  
 Article 38. Competències  
 Corresponen a la Junta d’Escola les competències següents:  
 a) Aprovar les directrius d’actuació del centre, en el marc de la programació general de la Universitat.  
 b) Aprovar la memòria de gestió del director i de la resta d’òrgans de govern del centre.   
 c) Impulsar peticions de creació o supressió de titulacions.  
 d) Elaborar les propostes de plans d’estudis o les seues modificacions.  
 e) Establir els criteris bàsics d’organització i coordinació de les activitats docents del centre.  
 f) Aprovar la proposta de pressupost del centre i la liquidació de comptes.  
 g) L’elaboració del reglament intern del centre i la reforma d’aquest.  
 h) Emetre un informe previ sobre el nombre màxim d’alumnes que poden cursar estudis en les titulacions del centre.  
 i) Emetre un informe previ sobre l’establiment de criteris per a la realització de proves de selecció de l’alumnat.  
 j) Proposar el nomenament de doctors honoris causa, i també els premis i distincions que siguen de la seua competència.  
 k) Emetre un informe preceptiu sobre les propostes de creació, modificació o supressió de departaments adscrits o que es propose adscriure al centre o de les seues àrees de coneixement.  
 l) Informar preceptivament sobre els conflictes que se susciten entre departaments i àrees de coneixement relatives a l’adjudicació de docència en els plans d’estudis del centre.  
 m) Proposar al Consell de Govern els criteris d’assignació de professorat a les titulacions i ensenyaments que s’impartisquen en el centre, amb la finalitat de millorar la qualitat docent.  
 n) Qualsevol altra que siga atribuïda per l’Estatut de la Universitat i la resta de normes aplicables.  
 Article 39. Organització i funcionament  
 La Junta d’Escola es reunirà:  
 a) En sessió ordinària, almenys una vegada al trimestre.  
 b) En sessió extraordinària, sempre que la convoque el director, a iniciativa pròpia o quan ho sol¿liciten, almenys, una cinquena part dels membres.  
 Article 40. Publicitat d’acords   
 Els acords de la Junta d’Escola seran públics i suficientment difosos als membres adscrits a l’Escola, i quedarà garantit el lliure accés al contingut de les actes amb respecte, en tot cas, a la legalitat vigent.   
 Article 41. La Comissió Permanent de la Junta d’Escola  
   
 1. Com a òrgan delegat de la Junta d’Escola, i amb caràcter executiu, podrà haver-hi una Comissió Permanent, que actuarà en tots els assumptes que estime oportuns la Junta d’Escola, a fi d’aconseguir més operativitat acadèmica i administrativa.  
   
 2. La Comissió Permanent de la Junta d’Escola estarà composta com a mínim per un representant de cadascun dels diferents col¿lectius que componen la Junta d’Escola. Estarà presidida pel president de la Junta d’Escola i actuarà com a secretari el de la mateixa Junta.  
   
 3. Els professors, alumnes i el personal d’administració i serveis, tant titulars com suplents, seran elegits pels col¿lectius respectius d’entre els membres de la Junta d’Escola.  
   
 4. La Comissió Permanent renovarà la seua composició cada curs, en el primer trimestre. Els representants dels diferents col¿lectius continuaran en funcions mentre no se’n faça la renovació.  
   
 5. Són competències de la Comissió Permanent totes aquelles que, de manera prèvia i explícita, li haja sigut atribuït la Junta d’Escola, excepte les competències a, b, c, f i g esmentades en l’article 38 d’aquest Reglament.   
   
 6. El funcionament de la Comissió Permanent s’ajustarà al que regule mitjançant acord la Junta d’Escola, i en tot cas, al que estableixen els articles 99 i següents de l’Estatut de la Universitat d’Alacant.  
   
 7. La Comissió Permanent està obligada a donar compte de tots els seus acords en la reunió ordinària següent de la Junta d’Escola per a ratificar-los, si escau. El director del centre que presideix les dues serà la persona responsable de donar compte dels acords.  
   
 Article 42. De la constitució de comissions per la Junta d’Escola  
   
 1. La Junta d’Escola podrà crear i nomenar totes les comissions consultives d’estudi i treball que estime necessàries a l’efecte de l’organització i funcionament del centre.   
   
 2. Les comissions, si n’hi ha, estaran compostes, com a mínim, per un representant de cadascun dels diferents col¿lectius que componen la Junta d’Escola.   
   
 3. Les comissions estaran presidides pel director o membre de la Junta en qui delegue.   
   
 4. Les comissions creades per a tractar temes puntuals es dissoldran una vegada que s’haja estudiat el tema corresponent i haja sigut elevat a la Junta d’Escola ordinària.   
   
 Article 43. Del règim jurídic i funcionament de la Comissió Permanent de Junta i de les comissions nomenades per la Junta d’Escola   
   
 S’ajustaran al que preveuen els articles 99 a 107 de l’Estatut de la Universitat d’Alacant, relatiu al règim jurídic i funcionament dels òrgans col¿legiats.   
 Capítol IV. Direcció de l’Escola Universitària de Treball Social  
 Article 44. El director d’Escola  
 El director d’Escola té la representació del centre i exerceix les funcions de direcció i gestió ordinària d’aquest.  
 Article 45. Competències del director d’Escola  
 Són competències del director les següents:  
 a) Representar el centre.  
 b) Convocar i presidir el Claustre i la Junta de centre, com també els òrgans col¿legiats d’aquest, i executar-ne els acords.  
 c) Coordinar i supervisar la docència i les altres activitats de l’Escola.  
 d) Proposar el nomenament de subdirectors i del secretari del centre, com també el seu cessament.  
 e) Organitzar i dirigir els serveis administratius i el personal d’administració i serveis destinat en el centre.  
 f) Aprovar les despeses en execució del pressupost corresponent.  
 g) Assegurar el compliment de les normes que afecten el centre i, en particular, les relatives al bon funcionament de les activitats i els serveis.  
 h) Proposar l’exercici de la potestat disciplinària sobre els membres pertanyents al seu centre.  
 i) Qualsevol altra funció atribuïda per la legislació vigent i l’Estatut de la Universitat.  
 Article 46. Elecció del director d’Escola  
 1.    El director de l’Escola de Treball Social serà elegit pel claustre de l’Escola entre el professorat doctor pertanyent als cossos docents universitaris adscrit al centre. En defecte d’això, serà elegit entre funcionaris de cossos docents universitaris no doctors o professors contractats doctors. El seu nomenament correspon al rector.  
   
 2.    El Claustre de l’Escola, amb una antelació mínima d’un mes a la data d’expiració del mandat ordinari, convocarà eleccions a director i fixarà en la convocatòria la data de celebració d’aquestes i el termini de presentació de candidatures.  
   
 Podran presentar candidatures tant els professors doctors pertanyents als cossos docents universitaris com els funcionaris de cossos docents universitaris no doctors i professors contractats doctors.  
   
 3.    La proclamació dels candidats es farà pública almenys amb quinze dies naturals d’antelació al dia de l’elecció. En el termini de deu dies naturals des d’aquesta proclamació, els candidats hauran de presentar i fer públic el seu programa.  
   
 4.    En el cas que concórreguen a l’elecció tant candidats professors doctors pertanyents als cossos docents universitaris com candidats funcionaris de cossos docents universitaris no doctors o professors contractats doctors, es farà una primera votació en la qual es votaran, exclusivament, les candidatures de professorat doctor pertanyent a cossos docents universitaris. Resultarà elegit el candidat que obtinga més de la meitat dels vots vàlidament emesos, entenent-se com a tals els vots emesos a candidats i els vots en blanc. Aquesta majoria serà igualment necessària quan hi haja un únic candidat professor doctor de cossos docents universitaris.  
   
 En cas de no obtenir cap dels candidats aquesta majoria en la primera volta, es farà als dos dies lectius següents una segona votació a la qual concorreran tant el candidat doctor dels cossos docents universitaris o, si escau, els dos candidats més votats en la primera volta, com els no doctors dels cossos docents universitaris o professors contractats doctors que hagen presentat la seua candidatura. Resultarà triat el candidat que obtinga major nombre de vots.  
   
 5.    Quan en l’elecció no es produïsca la concurrència a què es refereix l’apartat 4 anterior, resultarà elegit el candidat que obtinga, en primera votació, més de la meitat dels vots vàlidament emesos. Si no obté cap dels candidats aquesta majoria es farà una segona votació als dos dies lectius següents i resultarà elegit qui obtinga major nombre de vots.  
   
 En el supòsit d’una sola candidatura se celebrarà únicament la primera volta.  
   
 No s’admetrà en aquests processos la delegació de vot.  
   
 6.    En cas de produir-se el cessament del director per qualsevol causa que no siga el compliment ordinari del mandat, el Claustre convocarà noves eleccions per al temps que reste de mandat ordinari.  
   
 7.    La Junta Electoral tindrà a càrrec seu la supervisió i ordenació d’aquest procés electoral.  
 Article 47. Mandat i remoció del director de centre  
 1. El mandat del director tindrà una durada de quatre anys, i la seua reelecció serà possible una sola vegada.  
 2. El director podrà ser remogut del càrrec en cas d’aprovar-se una moció de censura.  
 3. El Claustre d’Escola pot exigir la responsabilitat del director mitjançant una moció de censura aprovada per la majoria absoluta dels seus membres. Aquesta moció no podrà proposar-se fins a sis mesos després del nomenament.  
 4. La moció de censura haurà de presentar-la al Claustre, almenys, un vint-i-cinc per cent dels seus membres, i no podrà ser votada abans dels deu dies ni després dels quinze lectius següents a la presentació.  
 5. El rebuig de la moció de censura impedirà que puga presentar-se’n una altra fins al següent curs acadèmic i, en tot cas, abans de sis mesos.  
 Article 48. Expiració del mandat del director d’Escola  
 En cas de cessament per expiració del mandat, el director estarà interinament en les seues funcions fins al nomenament de la persona que el substituïrà.  
 Capítol V. De les subdireccions i Secretaria del centre   
 Article 49. Nomenament i funcions dels subdirectors  
 1.    Els subdirectors col¿laboren amb el director en el govern i la direcció del centre, exerceixen les funcions que els assigne o delegue el director, i el substitueixen en cas de vacant, absència, malaltia o cessament per concurrència a reelecció per al mateix càrrec, aprovació de moció de censura o dimissió. El director establirà un ordre entre els subdirectors per a aplicar-lo en aquests supòsits. Quan no hi haja un ordre explícitament establit pel director, s’establirà un ordre entre els subdirectors d’acord amb l’edat. En cas de vacant, absència, malaltia o cessament dels subdirectors, les funcions de direcció seran assumides pel secretari de centre.  
 2.    Els mateixos principis s’aplicaran per a la substitució temporal dels subdirectors quan es produïsca algun dels supòsits esmentats en l’apartat anterior.  
 3.    Els subdirectors seran nomenats pel rector, a proposta del director de centre, entre el professorat adscrit a aquest.  
 Article 50. Nomenament i funcions del secretari de centre  
 1. Correspon al secretari:  
 a) Donar fe dels actes i acords del Claustre i de la Junta d’Escola i altres òrgans col¿legiats en els quals actue  
 b) Elaborar i custodiar les actes dels òrgans col¿legiats i l’arxiu del centre  
 c) Actuar com a dipositari de les actes de qualificació d’exàmens  
 d) Expedir els certificats acadèmics i assegurar la publicitat dels acords i documents que corresponga  
 e) Les funcions li delegue o encomane el director  
 2.    El secretari serà nomenat pel rector, a proposta del director de Centre, entre el professorat adscrit a aquest.  
 3. En cas d’absència o malaltia, les funcions de secretari seran assumides pel subdirector que el director designe.  
 Article 51. Cessament de les subdireccions i Secretaria de centre  
 1. Els subdirectors i el secretari cessaran en els càrrecs a petició pròpia, a proposta del director o quan concloga el mandat.  
 2. Els subdirectors i el secretari continuaran en els seus càrrecs interinament mentre no es nomene un nou director.  
   
 TÍTOL II: DELEGACIÓ D’ALUMNES  
   
 Article 52. Naturalesa i composició  
   
 La Delegació d’Alumnes de l’Escola és l’òrgan col¿legiat de representació estudiantil i estarà compost per:  
   
 a)    Els estudiants claustrals  
   
 b)    Els representants de l’alumnat en els consells de Departament  
   
 c)    Els delegats de curs  
   
   
 Article 53. Reglament de la Delegació d’alumnes  
   
 El reglament intern de la Delegació d’Alumnes, que en determinarà les funcions, composició i funcionament, serà aprovat per la Junta d’Escola a proposta de la Delegació d’Alumnes.  
   
   
 TÍTOL III: RÈGIM ECONÒMIC I FINANCER  
   
 Article 54. Del règim econòmic i financer de l’Escola Universitària de Treball Social  
   
 1. L’Escola disposa dels recursos següents:  
   
 a)    Els que li assigne directament el Consell de Govern, que tindrà pressupost propi a aquest efecte.  
 b)    Qualssevol altres que li corresponguen per les seues activitats i serveis.  
 c)    Les subvencions o donacions que li siguen atorgades.  
   
 2. L’Escola disposa dels mitjans materials de suport a la docència que li assigne la Universitat d’Alacant o que s’adquirisquen a càrrec dels seus recursos propis.  
   
 3. En el primer trimestre de cada any, amb ocasió de la Junta d’Escola ordinària que se celebre en aquest trimestre, la Junta aprovarà la liquidació del pressupost de l’exercici anterior i la previsió de despeses per a l’exercici en curs.  
   
 4. Els pressupostos de l’Escola Universitària de Treball Social, com també l’execució de la despesa, són públics.      
   
   
 TÍTOL IV: REFORMA DEL REGLAMENT  
   
 Article 55. Iniciativa de reforma  
   
 1. Aquest reglament podrà ser reformat, total o parcialment, a iniciativa de:  
   
 a)    El director  
 b)    Una quarta part de la Junta d’Escola.  
 c)    Una quarta part del Claustre de l’Escola.  
   
 2. El Claustre està facultat per a sol¿licitar a la Junta d’Escola la reforma de les disposicions d’aquest Reglament que li afecten.   
   
 3. La proposta de reforma es formalitzarà mitjançant escrit raonat, dirigit al secretari del centre, on es farà constar la finalitat de la reforma i el text alternatiu que es proposa.  
   
   
 Article 56. Tramitació  
   
 Una vegada que s’haja rebut la proposta de reforma el secretari comprovarà que reuneix els requisits per a tramitar-la, la remetrà a la Junta i/o al Claustre, segons pertoque, i acordarà un termini no inferior a deu dies ni superior a trenta perquè aquests proposen les esmenes que estimen pertinents. Les esmenes rebudes dins del termini establit es remetran als membres de la Junta i, si escau, del Claustre, juntament amb la convocatòria de la reunió en la qual es debatrà la proposta.  
   
 Article 57. Aprovació  
   
 1. L’aprovació del projecte de reforma del Reglament requerirà el vot favorable de la majoria absoluta dels membres presents en la Junta d’Escola, i/o Claustre, segons pertoque, sempre que el nombre dels membres presents siga igual o superior a la meitat de membres de l’òrgan col¿legiat competent. A aquest efecte s’admet la delegació de vot, considerant present el membre que haja exercit la delegació.  
   
 2. Si és rebutjada una proposta de modificació, aquesta no podrà reiterar-se fins que haja transcorregut un any des de la presentació.  
   
 DISPOSICIÓ ADDICIONAL  
   
 1.    Totes les denominacions contingudes en aquest reglament d’òrgans unipersonals de govern, representació, càrrecs i membres de la comunitat universitària, com també qualsevol altra denominació que s’efectuen en gènere masculí s’entendran fetes i s’utilitzaran indistintament en gènere masculí o femení, segons el sexe o la identificació del titular que els ocupe o de la persona a què faça referència.  
 2.    El text complet d’aquest Reglament està redactat en les dues llengües oficials de la Comunitat Valenciana.  
   
 DISPOSICIÓ DEROGATÒRIA  
   
 Queda derogat el Reglament intern de l’Escola Universitària de Treball Social aprovat per la Junta de Govern de la Universitat d’Alacant de 21 de febrer de 1995 i les disposicions d’aquesta Escola que s’oposen a aquest Reglament.  
   
 DISPOSICIÓ FINAL  
   
 Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern de la Universitat d’Alacant.





[Carretera Sant Vicent del Raspeig s/n  
03869 Sant Vicent del Raspeig - Alacant  
 Tel. 24 603 3812 - Fax 83 860 5793](https://www.google.es/maps/@61.206309,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12136&trk=tyah&trkInfo=tarId%7W1773577527031%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)